FRIDERICI WELWITSCHII SERTUM ANGOLENSE. | 67 
nuibus verticalibus, æqualiter distantibus, plus minus manifestis [placentarum in prima juyentute forsan 
parietalium, uti vidisse contendit cl. Endlicher*, vestigiis ?], notatum. Semina numerosissima, 
ad placentas deliquescentes densissime gregata, globosa sive obovoidea, seminum Papaveris somniferi 
magnitudine vel recentiora ipsis majora, epidermide crassiuscula, carnoso-pulposa, minutim scrobicu- 
lata, demum collabente involuta, testa brunnea tenuiter membranacea, albumini duro arcte adherente, 
primum in pulpa viscidula semitransparente, pericarpii cavitatem ommino replente, nidulantia, post 
pulpæ exsiecationem quoad volumen diminuta, in globum subcompactum, cavitate paullo minorem, 
undique liberum inter se conglutinata. 
Observatio. —VFormam hic descriptam primum ab Hydnora capensi Thunb. specifice 
diversam credidi, maxime quoniam apud varios auctores plante Capensis tubus limbo 
multo brevior et parum supra ovarium protractus simulque annulus staminiger stigmati 
valde approximatus dicuntur vel sic picti exhibentur; postea tamen, speciminibus pluri- 
bus in diversis locis lectis inter se comparatis, proportiones allatas plus minusve varia- 
biles et probabiliter ex majore vel minore soli, in quo plantæ crescunt, profunditate ac 
densitate derivandas agnovi et plantam Angolensem Hydnore capensi qua varietatem 
subjungere malui. 
Qualitates et Usus.—Omnes plantz partes, sed inprimis caules [ab aliis * rhizomata ” dicti] succo rubente, 
admodum adstringente scatent, qua ratione a Nigritis et colonis Mossamedensibus ad retia pisca- 
toria variasque telas tingendas adhibentur. Ceterum Hydnore qualitates eminenter stypticæ, in 
sanandis ulceribus nec non in corrigendis membrane mucose affectionibus morbosis probabiliter 
satis proficientes, medicorum Angolensium future experientiæ atque observationi admodum com- 
mendandæ. 
Subordo II. APODANTHEA. 
PILOSTYLES £THIOPICA, Welw. n. sp. (Tab. XXII.) LP. floribus in involucri erumpentis 
primum globosi demum irregulariter rupti fundo sessilibus, singulis vel binis, basi 
decussatim paucibracteatis; sepalis petalisque 5—6-meris, obovato-oblongis vel sub- 
orbieularibus, margine eroso-denticulatis; petalis sub disco crasso 5-6-angulato in- 
sertis, basi tuberculato-callosis, puberulis; stylo late conico, basi disco cincto, stigmate 
hemispheerico, minutim ruguloso-striolato, integro vel brevissime 2-3-lobo. 
Habitat parasitica ad ramulos Berlinie paniculate Benth.+, arboris e Cesalpiniearum tribu, in Districtus 
Huilla montosis editis de Morro de Monino, intra 5000 et 5500 ped. altit., Aprili-Maio florens. 
Flores masculi frequentius quam feminei occurrunt, sed nunquam in eadem arbore simul cum 
femineis a me visi. Exsic. Welw. Iter Angol. no. 529 (masc.) et 5295 (fem.). 
Arboris ramuli bi- vel triennes, quibus planta nostra innascitur, primum paullo intumescunt simulque 
circumcirca rimulis longitudinalibus, sæpius interruptis, in fundo materia latericia, tenuissime granu- 
losa repletis, exasperantur. Ex his rimulis paullo post tubercula plus minusve gregata vel plerumque 
seriata, initio hemispheerica, mox globosa, 2-24 lin. diametri, dure corticata, undique sulcis minutis 
concentricis vel squamulis tenerrimis pallide latericiis asperula, intus cava et levigata prorumpunt, 
que demum, jove pluvio stimulata, e vertice dimidiatim vel irregulariter dehiscentia, florem unum [vel 
rarius duos] in eorum cujusque fundo sessilem et quidem jamjam omnino evolutum denudantt. 
* Conf. Endl. Gen. Plant. p. 75, Observ. T Transact. Linn. Soc. vol. xxv. p. 311. 
+ Tubercula hæc, que florum cunabula sive involucra sistunt, et utero Angiogasterum, simulque spathe Balano- 
phorearum analoga videntur, post eorum dehiscentiam nunc bilabiatim hiantia, nune, parietis lateribus dejectis, sub 
forma patellæ, in centro suo florem vel fructum gerentis, persistunt, et ramulo matricali imo post florem vel fructum 
K 2 
